সোন
সোন (উচ্চারণ: /ˈsoʊn/) হল শব্দ চাপের বৈষয়িক উপলব্ধি তথা শব্দোচ্চতার একটি একক। শব্দোচ্চতা বিষয়ক বৈজ্ঞানিক আলোচনা শব্দমনোবিজ্ঞানের মূল বিষয়বস্তুর অন্তর্ভুক্ত। শব্দোচ্চতা নির্ণয়ে মনোপদার্থবিজ্ঞানের পদ্ধতিসমূহ প্রয়োগ করা হয়। শব্দোচ্চতাকে দ্বিগুণ করা হলে সোন এককে শব্দোচ্চতার মান দ্বিগুণ হবে। ১৯৩৬ সালে মার্কিন মনস্তত্ত্ববিদ স্ট্যানলি স্মিথ স্টিভেনস (১৯০৬ – ১৯৭৩) এই এককটির প্রস্তাব করেছিলেন। সোন কোন এসআই একক নয়।